Palasyong Apostoliko

An Palasyong Apostoliko (; ) iyo an opisyal na residensya kan Papa, an pamayo kan Simbahan Katoliko, namomogtak sa Syudad nin Vaticano. Midbid man iyan bilang Papal Palace, Palace of the Vatican asin an Vatican Palace. An Vaticano mismo nagpapanungod sa edipisyo bilang Palasyo ni Sixtus V, sa pag-onra ki Papa Sixtus V, na iyo an nagtugdok kan kadaklan kan presenteng porma kan palasyo.Vatican Press Office guide – buildings of the Vatican 
Kompwesto an edipisyo nin papal apartments, manlaenlaen na opisina kan Simbahan Katoliko asin kan Banal na Sede, pribado asin mga pampublikong kapilya, Vatican Museums, asin an Vatican Library, kabali an Sistine Chapel, Raphael Rooms, asin Borgia Apartment. An mga modernong turista pwedeng mahiling an mga huri asin iba pang mga kabtang kan palasyo, alagad an ibang kabtang, siring kan Sala Regia (Regal Room) asin Cappella Paolina, haloy nang sarado sa mga turista, minsan ngani an Sala Regia nagtugot nin okasiyonal na turismo kaidtong 2019. An Scala Regia (Regal Staircase) pwedeng matànaw gikan sa sarong puro asin ginamit tanganing makalaog sa Sala Regia. An Cappella Paolina nagdadanay na sarado sa mga turista.

Toltolan